Thomas Adelskov (S), 2007-04-25:
Det tager jeg som udtryk for, at man udeomkring, hvor man i øjeblikket sidder og river sig i håret, fordi man ikke kan oprette de her voksenlærlingepladser her og nu, inden for en fjorten dages tid kan forvente at få klar besked og få en løsning på det her problem.
Jeg vil bare sige til beskæftigelsesministeren: Der skal ikke være nogen tvivl om, at Socialdemokraterne er klar til, at vi finder en meget hurtig løsning.
Og udgangspunktet må selvfølgelig være, at man ikke skal rende rundt og hyre polske eller tyske håndværkere, hvis det er sådan, at man kan oprette lærlingeforhold med ledige i eget lokalområde.
Og derfor vil vi bakke enhver ændring op.
Selv om der kunne være eventuelle særinteresser i Undervisningsministeriet, så må det være sådan – og der må beskæftigelsesministeren sætte foden ned på regeringens vegne – at man sikrer dels at overholde velfærdsaftalen og dels, at man der, hvor der er mulighed for at oprette voksenlærlingepladser og opkvalificere ufaglærte og ledige, griber chancen.
Og så synes jeg godt, at vi kan tillade os at glæde os over, at vi allerede nu efter 1. kvartal 2007 har opfyldt hele målsætningen for i år.
Det viser jo, at det trods alt går den rigtige vej.
Hermed sluttede spørgsmålet.
Altså, nu blev der jo i, jeg tror starten af april måned stillet spørgsmål fra en af mine kolleger om situationen på Bornholm, og der blev vi også lovet, at der snart ville komme en løsning.
Som forligspart er jeg klar til, at vi sætter os ned og finder en løsning på det her meget hurtigt.
Jeg synes, at hovedproblemet er, at regeringen har været meget nølende i det her spørgsmål.
Nu er vi 4 måneder inde i det nye år.
Der har været masser af lejligheder til at få løst hele problemstillingen.
Vi kan bare fortsat konstatere, at der altså er masser af mennesker, mestre og virksomhedsejere, derude, der er klar til at påtage sig en situation, hvor man tager lærlinge ind.
Og i den anden ende er der altså ledige ufaglærte, der er klar til at få en faglært uddannelse.
Og det, der forhindrer det, er ikke økonomi eller alt muligt andet, det er nogle bureaukratiske regler.
Spørgsmålet til ministeren er: Hvor lang tid skal man regne med at vente på en løsning udeomkring?
Vi hørte på et tidspunkt, at det ville blive til foråret, og det er jo snart slut.
Er vi henne på den anden side af sommerferien, før der kommer en løsning, eller kan man forvente en løsning i løbet af en uge?
Men i løbet af kort tid vil vi komme med et forslag til løsning.
Problemstillingen er jo, at man f.eks. på Bornholm er i en situation, hvor man inden for nogle områder ikke kan få lov at oprette voksenlærlingepladser, fordi der går nogle skolepraktikelever i København eller i Kalundborg eller andre steder på Sjælland.
Det har jo overhovedet ikke noget som helst at gøre med beskæftigelsessituationen på Bornholm, og derfor er det jo nogle bureaukratiske regler, som er en konsekvens af regeringens kommunalreform.
På Lolland og Falster står man i en situation, hvor man ikke kan oprette voksenlærlingepladser f.eks. inden for tømrerfaget.
Jeg mener sådan set, det er meget enkelt.
Jeg synes, regeringen bare skulle åbne for, at der blev oprettet voksenlærlingepladser.
Vi er i en situation nu, hvor antallet af skolepraktikpladser er så lavt, som det overhovedet kan blive, og der er i hvert fald slet ingen grund til, at en ændring i den kommunale struktur skal være det, der forhindrer, at man får oprettet voksenlærlingepladser.
Men det er jo indbygget i ordningen, at der som udgangspunkt ikke må være elever i skolepraktik.
Om det princip fortsat skal gælde, eller om skolepraktikken skal have en mindre indflydelse på tilskudsordningen, er, hvad jeg har bedt embedsmændene om at finde ud af i øjeblikket.
Og jeg kan love, at jeg i løbet af kort tid vil tage kontakt med forligspartierne om det her, så vi i fællesskab kan finde en løsning på det.
I forbindelse med velfærdsreformen, der blev aftalt for, ja, knap et år siden, blev det på Socialdemokratiets foranledning aftalt, at der skulle oprettes yderligere 2.000 voksenlærlingepladser årligt.
Ved årsskiftet i år kunne vi konstatere, at der med baggrund i kommunalreformen pludselig var en række administrative problemer, der gjorde det sværere rent faktisk at oprette voksenlærlingepladser.
Det handler bl.a. om, at de nye store beskæftigelsesregioner særlig på Sjælland gjorde det svært eller næsten umuligt at få oprettet voksenlærlingepladser i geografiske områder.
Ministeren har ved flere lejligheder fået stillet spørgsmål om, hvad han ville gøre ved det, og lovet, at han ville finde en løsning.
Jeg vil sige til beskæftigelsesministeren, at nu er der gået 4 måneder.
Vi kan konstatere med de mange sager, som jeg har liggende på mit bord – nogle har også været fremme i dagspressen – at der er mestre, der er klar til at ansætte voksenlærlinge.
Og der er ledige kontanthjælpsmodtagere, ledige dagpengemodtagere, der er ufaglærte, der er klar til at gå ind i et lærlingeforhold.
Så både mestrene og lærlingene er klar.
Nu mangler vi sådan set bare, at regeringen kommer med en løsning på det her problem.
Det er aftalt i velfærdsaftalen, og det står jeg naturligvis ved.
Voksenelevordningen betyder, at arbejdskraften opkvalificeres til gavn for både virksomheden, vokseneleven og samfundet, og det er vigtigt, at vi bruger denne ordning effektivt og målrettet i en situation, hvor virksomhederne efterspørger kvalificeret arbejdskraft.
Vi er således alle enige om, at voksenelevordningen er en god ordning.
Forslagene er lige på trapperne, og jeg vil godt her give tilsagn om, at jeg vil drøfte eventuelle ændringer med forligspartierne.
Det går som bekendt rigtig godt på beskæftigelsesområdet, og det gælder altså også voksenelevordningen, hvor målet for flere voksenlærlinge i 2007 allerede er nået efter første kvartal.
Fra marts 2006 til marts 2007 er der sket en stigning på 1.600 voksenelever.
»Vil ministeren leve op til velfærdsaftalen om, at der skal oprettes 2.000 yderligere voksenlærlingepladser, og derved fjerne de bureaukratiske begrænsninger, som kommunalreformen og den nye regionsinddeling har medført?«